હા, પ્રભુ, તો શું થયું કે મુંબઈમાં આ પ્રલયની અફવા ફેલાઈ. પ્રભુ! આપ ભાગ્યશાળી છો એટલે મુંબઈની ઇલેક્ટ્રિક ટ્રેનમાં બેસવાનો વારો નહિ આવ્યો હોય. બાકી એ ટ્રેનોમાં પ્રભુ એટલી બધી ગિરદી થાય કે વાત ન પૂછો. હું અત્યાર સુધીમાં બે વાર મુંબઈ ગયો છું, પણ એક વાર ગયો ત્યારે આવી કોઈ ટ્રેનમાં ચડી શકેલો નહિ ને બીજી વાર ગયો ત્યારે એક ટ્રેનમાં ગિરદી સાવ ઓછી હતી એટલે ચડી તો ગયો, પણ એ તો પાછી ફરતી ટ્રેન હતી એટલે મારે જ્યાં જવાનું હતું એની ઊલટી દિશામાં જતી હતી, પણ 8મીએ પ્રભુ, આ ટ્રેનો સાવ ખાલીખમ દોડી. મને પહેલેથી ખબર હોત તો આઠમી તારીખે મુંબઈ આંટો મારી આવ્યો હોત!